May 08,2017
నలుగురు స్వతంత్ర డైరెక్టర్లను ఎన్నుకోనున్న ఎస్‌బీఐ
ముంబయి: ప్రభుత్వ రంగ బ్యాంకు స్టేట్‌ బ్యాంకు ఆఫ్‌ ఇండియా(ఎస్‌బీఐ) నలుగురు స్వతంత్ర డైరెక్టర్ల నియామకానికి దరఖాస్తులను ఆహ్వానించింది. అనంతరం వచ్చిన దరఖాస్తులను పరిశీలించి షేర్‌ హోల్డర్ల సమక్షంలో జూన్‌ 15న నలుగురిని నియమిస్తుంది. ప్రస్తుతం డైరెక్టర్లుగా ఉన్న వారిలో సునీల్‌ మెహతా రాజీనామా చేశారు. ఆయనతో పాటు మరో ముగ్గురు దీపక్‌ అమిన్‌, సంజీవ్‌ మల్హోత్ర, ఎండీ మాల్యాల మూడేండ్ల పదవీకాలం ముగిసింది. దీంతో కొత్తగా డైరెక్టర్లను ఎన్నుకునేందుకు ఎస్‌బీఐ దరఖాస్తులను ఆహ్వానించింది. కొత్తగా బాధ్యతలు స్వీకరించే డైరెక్టర్లు 2020 వరకూ అంటే మూడేండ్ల పాటు పదవిలో కొనసాగుతారు. జూన్‌ 15న జరిగే సాధారణ సర్వసభ్య సమావేశంలో షేర్‌ హోల్డర్లు వీరిని ఎన్నుకుంటారు.
మీ స్నేహితులకు రికమెండ్ చెయ్యండి